**ΠΡΟΣΚΛΗΣΗ ΥΠΟΒΟΛΗΣ ΠΡΟΤΑΣΗΣ ΓΙΑ ΠΡΟΛΗΠΤΙΚΟ ΠΡΟΓΡΑΜΜΑ**

**ΣΤΟΥΣ ΔΗΜΟΥΣ ΠΑΦΟΥ, ΠΕΓΕΙΑΣ, ΓΕΡΟΣΚΗΠΟΥ ΚΑΙ ΠΟΛΗΣ ΧΡΥΣΟΧΟΥΣ.**

1. **Εισαγωγή**

Η Αρχή Αντιμετώπισης Εξαρτήσεων Κύπρου δέχεται προτάσεις με στόχο την εφαρμογή προληπτικού κοινοτικού προγράμματος στήριξης, εκπαιδευτικής ενίσχυσης και δημιουργικής απασχόλησης στους τομείς του αθλητισμού, του πολιτισμού και της τέχνης για παιδιά και εφήβους ηλικιών 8-15 ετών που ανήκουν σε ευάλωτες ομάδες[[1]](#footnote-1) και των οικογενειών τους.

**Το πρόγραμμα αναμένεται να εφαρμοστεί στην Επαρχία Πάφου με τη συνεργασία και τη συμβολή των Δήμων Πάφου, Πέγειας, Γεροσκήπου και Πόλης Χρυσοχούς.** Το διαθέσιμο κονδύλι είναι μέχρι **30.000** ευρώ.

**Η αποδέσμευση του κονδυλίου** θα γίνει σε τέσσερις ισόποσες δόσεις, πρώτη δόση με την υπογραφή του συμβολαίου, δεύτερη και τρίτη δόση με την υποβολή των τριμηνιαίων εκθέσεων και η τελευταία δόση το με την ολοκλήρωση και την επιτυχή αξιολόγηση του προγράμματος (παραδοτέων/εκθέσεων).

Η έναρξη του πιλοτικού προγράμματος **αναμένεται τον Σεπτέμβριο του 2019 και η ολοκλήρωση του τον Αύγουστο του 2020**. **Οι αναφερόμενες υπηρεσίες θα προσφέρονται για την περίοδο ενός έτους, με δικαίωμα ανανέωσης της συμφωνίας για ένα χρόνο συν ένα κατόπιν αξιολόγησης της αποτελεσματικότητας.**

Με βάση τη νομοθεσία που διέπει τη λειτουργία της ΑΑΕΚ, δικαίωμα υποβολής πρότασης έχουν μη κυβερνητικοί οργανισμοί (σωματεία, εταιρείες, φιλανθρωπικά ιδρύματα, άλλοι ιδιωτικοί μη κερδοσκοπικοί οργανισμοί), Πανεπιστημιακά ιδρύματα και Κυβερνητικές υπηρεσίες. Τα πρόσωπα που θα εκπροσωπήσουν το φορέα του οποίου η πρόταση θα επιλεγεί, θα κληθούν να υπογράψουν συμβόλαιο για πιστή εφαρμογή της πρότασης που κατέθεσαν.

1. **Τεκμηρίωση**

Οι ευάλωτες ομάδες1 στις οποίες στοχεύει η συγκεκριμένη πρόταση συνάδει τόσο με την Εθνική Στρατηγική για την Αντιμετώπιση της Εξάρτησης από Παράνομες Ουσίες και την Επιβλαβή Χρήση Αλκοόλ 2013-2020, όσο και με τις διεθνείς προδιαγραφές σε σχέση με την πρόληψη της ουσιοεξάρτησης, όπως αυτές καταγράφονται από τα Ηνωμένα Έθνη (UNODC, 2013) και το Ευρωπαϊκό Κέντρο Παρακολούθησης των Ναρκωτικών και της Τοξικομανίας (EMCDDA). Εδώ πρέπει να σημειωθεί ότι το να ανήκει κάποιος σε μια ομάδα που θεωρείται υψηλού κινδύνου δεν σημαίνει αυτόματα ότι το άτομο θα αναπτύξει πρόβλημα χρήσης ουσιών εξάρτησης. Η ευαλωτότητα σε αυτή την περίπτωση αναφέρεται στο αυξημένο ρίσκο για την εμφάνιση τέτοιων συμπεριφορών.

Ο Τομέας Πρόληψης της Εθνικής Στρατηγικής και το Σχέδιο Δράσης 2017-2020 δίνουν προτεραιότητα στην προώθηση υγιούς τρόπου ζωής ανάμεσα σε παιδιά και νέους που ανήκουν σε ευάλωτες ομάδες, τη δημιουργία αποτρεπτικού περιβάλλοντος ως προς τη χρήση και την εφαρμογή προγραμμάτων έγκαιρης παρέμβασης. Η Στρατηγική της ΕΕ για τα Ναρκωτικά 2013-2020 αναφέρει ότι τα μέτρα πρόληψης θα πρέπει να περιλαμβάνουν την προώθηση υγιών τρόπων ζωής, σημειώνοντας παράλληλα και τη σημασία στοχοθετημένων μέτρων πρόληψης, δηλαδή επιλεκτικής και ενδεδειγμένης, που θα απευθύνονται σε οικογένειες και κοινότητες.

Το “Social Development model” (Hawkins & Catalano) αναφέρει ότι τα άτομα που ανήκουν σε ευάλωτες ομάδες χρειάζεται να έχουν ουσιαστικές ευκαιρίες να νιώσουν αγάπη, ικανά και σημαντικά. Παρεμβάσεις οι οποίες δεν αναφέρονται αποκλειστικά στο θέμα της χρήσης ουσιών εξάρτησης έχουν αποδειχτεί πιο αποτελεσματικές επειδή αγγίζουν/ικανοποιούν ανάγκες που συσχετίζονται με τη χρήση ουσιών εξάρτησης.

Ο ρόλος της τοπικής αυτοδιοίκησης είναι πολύ σημαντικός για την πρόληψη της χρήσης ουσιών από τους εφήβους/ νέους και της παραβατικής συμπεριφοράς. Οι κοινοτικές συνεργασίες προωθούνται ως ένας μηχανισμός για την κινητοποίηση των κοινοτήτων να συμμετάσχουν σε πρωτοβουλίες πρόληψης και προαγωγής της υγείας. Η παροχή ευκαιριών, δεξιοτήτων και αναγνώρισης στους νέους ενισχύει τη σύνδεση τους με την οικογένεια, το σχολείο και την κοινότητα. Οι ισχυροί αυτοί δεσμοί ενθαρρύνουν τους νέους να υιοθετήσουν υγιή πρότυπα συμπεριφοράς (University of Washington, 2017).

1. **Συνοπτική Περιγραφή/Γενικός Στόχος του Έργου**

Γενικός σκοπός του προγράμματος είναι η παροχή **πολύ-επίπεδης** **στήριξης στις ευάλωτες ομάδες, αλλά και στις οικογένειες τους, που διαμένουν στους Δήμους της επαρχίας Πάφου**, με απώτερο στόχο την αποτροπή ή ελαχιστοποίηση των αρνητικών συνεπειών από την κατάσταση που βιώνουν τα παιδιά και οι έφηβοι, την αποτροπή ή/και διαχείριση της χρήσης εξαρτησιογόνων ουσιών μέσα από τη δημιουργία αποτρεπτικού περιβάλλοντος ως προς τη χρήση.

**4**.  **Ειδικοί Στόχοι**

Πιθανοί επί μέρους στόχοι του προγράμματος είναι οι εξής:

* Εκπαιδευτική ενίσχυση παιδιών/νέων που ανήκουν σε ευάλωτες ομάδες
* Ψυχολογική στήριξη παιδιών/νέων που ανήκουν σε ευάλωτες ομάδες
* Δημιουργική απασχόληση
* Στήριξη της οικογένειας των παιδιών/νέων που ανήκουν σε ευάλωτες ομάδες

Η πρόταση μπορεί να επικεντρωθεί σε κάποιους ή όλους τους επιμέρους στόχους.

*Σημειώνεται* ότι για την εφαρμογή του προγράμματος προνοείται δωρεάν παραχώρηση χώρου από τους Δήμους που θα συμμετέχουν στο πρόγραμμα για σκοπούς στέγασης του Συμβουλευτικού Σταθμού ή/και των άλλων υπηρεσιών του προγράμματος.

*Πλεονέκτημα* θα θεωρηθεί υφιστάμενη δραστηριοποίηση στην περιοχή εφόσον πληρούνται όλα τα υπόλοιπα κριτήρια της προκήρυξης.

**5. Βασικά στοιχεία και προϋποθέσεις που πρέπει να περιέχει η κάθε πρόταση προκειμένου να εξεταστεί:**

Προϋπόθεση για εξέταση της πρότασης θα είναι η **σύμπραξη[[2]](#footnote-2) δύο ή και περισσοτέρων φορέων** για σκοπούς υλοποίησης του προγράμματος.

Τα κριτήρια αξιολόγησης κάθε πρότασης βρίσκονται στο Παράρτημα IΙ.

Τα στοιχεία που απαιτείται να κατατεθούν στην ΑΑΕΚ αφορούν στα εξής (βλ. Παράρτημα Ι):

1.Ονομασία Προληπτικού Προγράμματος

2.Νομικό καθεστώς λειτουργίας του αιτητή

 3.Στοιχεία Συντονιστή/ων του προγράμματος (μαζί με σχετικά βιογραφικά)

4. Στοιχεία Συνεργατών (μαζί με σχετικά βιογραφικά και πιστοποιητικό Λευκού Ποινικού Μητρώου και Λευκού Ποινικού Μητρώου για Σεξουαλικά Αδικήματα από το αρμόδιο γραφείο της Αστυνομίας, το οποίο να έχει εκδοθεί εντός των τελευταίων δύο μηνών πριν από την ημερομηνία υποβολής της αίτησης) και συμφωνητικό συνεργασίας μεταξύ των συνεργαζόμενων φορέων. Τα άτομα που αναμένεται να προσληφθούν για την εφαρμογή του εν λόγω προγράμματος θα θεωρούνται αυτοτελή εργοδοτούμενα συνεπώς δεν προνοείται η καταβολή των τελών των Κοινωνικών Ασφαλίσεων από τον φορέα υλοποίησης.

5. Προϋπολογισμός και αναλυτικό διάγραμμα επιμερισμού δαπάνης[[3]](#footnote-3). Διευκρινίζεται ότι η ΑΑΕΚ διατηρεί το δικαίωμα να ζητήσει όλα τα σχετικά τιμολόγια.

 6. Μεθοδολογία και σχεδιασμός ανά στάδιο εφαρμογής του έργου:

1. **Εκθέσεις**

Η διεκπεραίωση του έργου προϋποθέτει την υποβολή των πιο κάτω εκθέσεων:

***Α. Έκθεση σχεδιασμού***, (εντός 15 ημερών από την ημερομηνία υπογραφής του συμβολαίου) η οποία να συμπεριλαμβάνει:

* Τα συμπεράσματα των αρχικών συζητήσεων με την Αναθέτουσα Αρχή και τις πρώτες διαπιστώσεις του Αναδόχου σχετικά με τις συνθήκες του Αντικειμένου της Σύμβασης όπως έχουν διαμορφωθεί κατά την έναρξή του
* Τα κύρια θέματα που εντοπίστηκαν
* Τις άμεσες ενέργειες που προτείνονται και τις προτεραιότητες που τίθενται
* Τo επικαιροποιημένο χρονοδιάγραμμα υλοποίησης του Αντικειμένου της Σύμβασης, με σημειωμένα τα κρίσιμα σημεία
* Συμφωνητικά συνεργασίας των ατόμων που προσλήφθηκαν για την εφαρμογή της Σύμβασης, μόλις αυτά είναι διαθέσιμα
* Το πρόγραμμα εργασιών για την υλοποίηση του Αντικειμένου της Σύμβασης.

**Β. *Τετραμηνιαίες εκθέσεις υλοποίησης*** (4ος και 8ος μήνας), με πληροφορίες αναφορικά με το στάδιο υλοποίησης και τυχόν προβλήματα που μπορεί να προέκυψαν και τυχόν αλλαγές μαζί με την αναλυτική κατάσταση εξόδων του προγράμματος.

***Γ. Τελική Έκθεση υλοποίησης η οποία θα υποβάλλεται στο τέλος του προγράμματος*** (το αργότερο, ένα μήνα μετά την ολοκλήρωση) και θα πρέπει να συμπεριλαμβάνει σε κωδικοποιημένη μορφή πληροφορίες μες βάση τις πρόνοιες του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου του 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών κα την κατάργηση της οδηγίας 95/46/ΕΚ ( Γενικός Κανονισμός για την Προστασία Δεδομένων και του «Ο περί της Προστασίας των Φυσικών προσώπων Έναντι της Επεξεργασίας Δεδομένων Προσωπικού Χαρακτήρα κα της Ελεύθερης Κυκλοφορίας Δεδομένων αυτών Νόμος του 2018».:

* στοιχεία σε σχέση με το προφίλ των ατόμων που επιλέχθηκαν (π.χ. ηλικίες, φύλο, κοινωνικό-οικονομικό κλπ),
* έκθεση εκτίμησης αναγκών των ομάδων στόχου
* κατάλογο των συνεργατών
* δραστηριότητες που συμπεριέλαβε το πρόγραμμα,
* αποτελέσματα,
* αναλυτική κατάσταση των εξόδων του προγράμματος με τα σχετικά αποδεικτικά, η οποία θα περιλαμβάνει όνομα, ημερομηνία, αριθμό τιμολογίου και ποσό.
* Κατάσταση με τις απολαβές των απασχολούμενων ατόμων, έντυπο καταβολής Εισφορών από το Ταμείο Κοινωνικών Ασφαλίσεων ή/και αποδεικτικά στοιχεία για τις περιπτώσεις που δεν υπάρχει αυτή η υποχρέωση για τη διάρκεια του προγράμματος.
1. **Άλλες Υποχρεώσεις**

Σημειώνεται ότι εκτός από τις πιο πάνω εκθέσεις, ο Ανάδοχος έχει υποχρέωση συστηματικής ενημέρωσης της Αναθέτουσας Αρχής αναφορικά με την υλοποίηση του έργου και για εκ των προτέρων τυχόν αναπροσαρμογές στις οποίες σκοπεύει να προβεί. Σημειώνεται ότι αναπροσαρμογές μπορούν να γίνουν μόνο σε συνέχεια συνεννόησης και έγκρισης από την Αναθέτουσα Αρχή. Η Αναθέτουσα Αρχή διατηρεί το δικαίωμα να ζητήσει από τον Ανάδοχο να γνωμοδοτήσει για ειδικά θέματα σχετικά με το Αντικείμενο της Σύμβασης σε περίπτωση που καταστεί τέτοια ανάγκη. Τέλος, με τη διεκπεραίωση του προγράμματος ο Ανάδοχος έχει υποχρέωση να υποβάλει τα εξής:

* αναλυτική κατάσταση των εξόδων του προγράμματος με τα σχετικά αποδεικτικά,
* ονομαστική κατάσταση με τις απολαβές των απασχολούμενων ατόμων, έντυπο καταβολής Εισφορών από το Ταμείο Κοινωνικών Ασφαλίσεων και αποδεικτικά στοιχεία για τις περιπτώσεις που δεν υπάρχει αυτή η υποχρέωση για τη διάρκεια του προγράμματος,
* αναλυτική κατάσταση των εισπράξεων και πληρωμών του προγράμματος, η οποία θα περιλαμβάνει όνομα, ημερομηνία, αριθμό τιμολογίου και ποσό.
1. **Βιβλιογραφία**
2. Αντιναρκωτικό Συμβούλιο Κύπρου (2013). *Εθνική Στρατηγική για την Αντιμετώπιση της εξάρτησης από Παράνομες Ουσίες και την επιβλαβή χρήση του αλκοόλ.* ΑΣΚ, Λευκωσία
3. Επίσημη Εφημερίδα της Ευρωπαϊκής Ένωσης (2013). *Σχέδιο Δράσης της ΕΕ για τα ναρκωτικά (2013-2016)*  (2013/C 351/01)
4. United Nations Office on Drugs and Crime (2013). *International Standards on Drug Use Prevention*. United Nations, Vienna
5. University of Washington (2017). Communities that Care. Retrieved from <http://www.communitiesthatcare.net/>

**Σε περίπτωση που διαπιστωθεί ότι η υλοποίηση του προγράμματος δεν συμφωνεί με την πρόταση που υποβλήθηκε, η ΑΑΕΚ διατηρεί το δικαίωμα να ζητήσει να του επιστραφεί μέρος, ή όλο το ποσό.**

**Τελευταία ημερομηνία υποβολής, 26 Αυγούστου 2019 στις 12:00 μ. μ.**

Για περισσότερες πληροφορίες, παρακαλώ επικοινωνήστε με την Λειτουργό κα. Λήδα Χριστοδούλου στο τηλέφωνο 22442962 και στην ηλεκτρονική διεύθυνση leda.christodoulou@naac.org.cy

**ΠΑΡΑΡΤΗΜΑ Ι**

**ΕΝΤΥΠΟ ΥΠΟΒΟΛΗΣ ΠΡΟΤΑΣΗΣ**

***Να συμπληρώσετε την αίτηση με γνώμονα τα κριτήρια αξιολόγησης (σελίδα 12)***

|  |  |
| --- | --- |
| 1. Όνομα Φορέα:  |  |
| 2. Πλήρης ταχυδρομική διεύθυνση: |  |
| 3. Τηλέφωνο: |   |
| 4. Τηλεομοιότυπο: |  |
| 5. Ηλεκτρονική διεύθυνση (email): |  |
| 6. Πρόσωπο επικοινωνίας (τηλέφωνο - ηλεκτρονική διεύθυνση): |  |
| 7. Τίτλος προγράμματος: |  |
| 1. Σύντομη περιγραφή:

Αναμένεται από τον/την αιτητή/τρια να περιγράψει σε συντομία το πρόγραμμα   |  |
| 1. Ανάλυση του σκεπτικού του προγράμματος και τη σχετική θεωρητική στήριξη των δράσεων του εν λόγω προγράμματος
 |  |
| 1. Πληθυσμός στόχος:

-Λεπτομερής περιγραφή της διαδικασίας εντοπισμού ευάλωτων ομάδων και μέθοδο διασφάλισης της επιθυμίας συμμετοχής στο πρόγραμμα.-Ανάλυση αναγκών |  |
| 11. Στόχοι του προγράμματος |  |
| 12. Δράσεις του προγράμματος (συνδεόμενες με τους Στόχους) |  |
| 13. Δείκτες επιτυχίας, προβλεπόμενα αποτελέσματα:-Λεπτομερής καταγραφή των δεικτών επιτυχίας για κάθε στόχο/δράση του προτεινόμενου προγράμματος-Περιγραφή του τύπου αξιολόγησης που θα ακολουθηθεί ανά στόχο/δράση |  |
| 14. Άλλοι Φορείς- Συνεργάτες:-Περιγραφή διαδικασίας σύναψης συνεργασίας. -Στην περίπτωση συνεργασίας δυο ή περισσοτέρων φορέων απαιτείται η υποβολή προ-συμφωνητικού εγγράφου που να διασφαλίζει τη σύναψη συνεργασίας σε περίπτωση έγκρισης.-Στην περίπτωση έγκρισης του προγράμματος θα ζητηθεί επίσημη επιστολή για τη δέσμευση των φορέων και συμφωνητικό που επεξηγεί τους τρόπους συνεργασίας.  |  |
| 15. Λεπτομερής καταμερισμός προϋπολογισμού: |
| Δραστηριότητα | Κόστος (€) |
| 1. |  |
| 2. |  |
| 3. |  |
| 4. |  |
| 5. |  |
| 6. |  |
|  ΣΥΝΟΛΙΚΟ ΠΟΣΟ (ΖΗΤΟΥΜΕΝΗ ΕΠΙΧΟΡΗΓΗΣΗ) |  |

|  |
| --- |
| 16. Όνομα/ονόματα συντονιστή/ών και συνεργατών: |
| Όνομα | Καθήκοντα / Αρμοδιότητες |
|  |  |
|  |  |
|  |  |
|  |  |
|  |  |

|  |
| --- |
| 17. Στοιχεία: |
| Όνομα/ονόματα Υπευθύνου και Εκπροσώπων Συνεργαζόμενων Φορέων………………………………………………………………………….…………………………………………………………………………Ημερομηνία …………………………………… |

**ΠΑΡΑΡΤΗΜΑ ΙΙ**

**Κριτήρια Αξιολόγησης**

|  |  |  |
| --- | --- | --- |
| **Α/Α** | **Κριτήριο** | **Ποσοστό** |
| **1** | Ο προϋπολογισμός είναι αιτιολογημένος, αναλυτικός και περιλαμβάνει λεπτομερή καταμερισμό του κόστους  | 10% |
| **2** | Φορέας (θα ληφθεί υπόψη το πεδίο δράσης του αιτητή)Βιογραφικά σημειώματα (θα ληφθούν υπόψη η αντιστοιχία των προσόντων με τις προεκτεινόμενες δράσεις του προγράμματος) | 10% |
| **3** | Λεπτομερής περιγραφή της διαδικασίας εντοπισμού ευάλωτων ομάδων και η εκτίμηση αναγκών των συμμετεχόντων.   | 20% |
| **4** | Η αίτηση καθορίζει με σαφήνεια λειτουργικούς στόχους και τις αντίστοιχες δράσεις  | 40% |
| **5** | Η αίτηση απορρέει από συνεργασία με άλλους φορείς με στόχο την πολύ-επίπεδη στήριξη ευάλωτων ομάδων | 10% |
| **6** | Η αίτηση καθορίζει με σαφήνεια τους δείκτες επιτυχίας των προτεινόμενων στόχων και δραστηριοτήτων | 10% |

1. Ευάλωτες ομάδες θεωρούνται: παιδιά που εγκαταλείπουν το σχολείο, μαθητές/στρατιώτες σε πειραματική χρήση νόμιμων και παράνομων ουσιών, παιδιά φυλακισμένων, παιδιά ψυχικά ασθενών γονιών, παιδιά με γονείς που αντιμετωπίζουν πρόβλημα με τις ουσίες εξάρτησης, παιδιά που έχουν δεχθεί/ δέχονται οποιασδήποτε μορφής κακοποίηση, παιδιά υπό την επιμέλεια του κράτους, παιδιά μετανάστες, παιδιά/ έφηβοι με παραβατική συμπεριφορά και έγκυες γυναίκες που κάνουν χρήση αλκοόλ [↑](#footnote-ref-1)
2. Με τον όρο «Σύμπραξη» εννοείται η έγγραφη σύμβαση συνεργασίας για ανάληψη υλοποίησης μέρους του προγράμματος και όχι η απλή αξιοποίηση των δομών του ενός φορέα για σκοπούς διασύνδεσης των συμμετεχόντων με υφιστάμενες υπηρεσίες. Επίσης, δεν μπορεί ο ένας συμβαλλόμενος φορέας, να είναι ο δέκτης ή η ομάδα στόχου του προγράμματος . π.χ. δεν θεωρείται σύμπραξη η συνεργασία του ανάδοχου με ένα σχολείο, αφού αυτό αποτελεί τον δέκτη της υπηρεσίας. [↑](#footnote-ref-2)
3. Τα μέγιστα ποσά που μπορούν να χρησιμοποιηθούν ανέρχονται στα €50/ώρα στην περίπτωση του Κλινικού/ Συμβουλευτικού Ψυχολόγου – Θεραπευτή, €35/ ώρα στην περίπτωση του Επαγγελματία (όπως για παράδειγμα Εκπαιδευτικό, Κοινωνικό Λειτουργό) και €20 /συνάντηση στην περίπτωση του Συντονιστή-Διεκπεραιωτή [↑](#footnote-ref-3)